PolyAgent/wiki_georgian_en_parallel_20231101 huggingface dataset:
არანისის მეორე ნამოსახლარი

არანისის მეორე ნამოსახლარი — არქეოლოგიური ძეგლი, მდებარეობს დუშეთის მუნიციპალიტეტში, სოფელ არანისის ქვედა უბანში, მდინარე არაგვის ნაპირას, მოძმანაანთ უბანში. თარიღდება ენეოლით-ადრინდელი ბრინჯაოს ხანით. 1975-1976 და 1981 წლებში ძეგლი გათხარა არქეოლოგიისა და ეთნოგრაფიის ინსტიტუტის არქეოლოგიური კვლევის ცენტრის ჟინვალის არქეოლოგიურმა ექსპედიციამ. ნამოსახლარი მრავალფეროვანია.
ქვედა ადრინდელი სამიწათმოქმედო კულტურის ნაცროვან-ნახშიროვანი ფენა ჩაჭრილი იყო მტკვარ-არაქსის კულტურისათვის დამახასიათებელი ორმოებით. ქვედა ფენაში აღმოჩენილია ბათქაშის ფრაგმენტები, თიხის ჭურჭლის ნატეხები, რიყს ქვის სანაყი, რქისა და ძვლის სახვრეტები, ობსიდიანის იარაღები და ცხოველთა ძვლები.
ადრინდელი ბრინჯაოს ხანის ფენაში გამოვლინდა 100-მდე სხვადასხვა ზომის ორმო, ამოგებული ლასტით და ამოლესილი თიხით. უმეტეს მათგანში ცეცხლის ძლიერი კვალი ჩანს. ზოგი სამარხადაა გამოყენებული. ერთ-ერთ ორმოში აღმოჩნდა 20-მდე მთელი ჭურჭელი, თიხის საბეჭდავი, რიყის ქვის ხელსაფქვავებისგან ნაგები კერა, თიხის სადგარი, ხორბლის, სხვა მარცვლეულისა და წითელი საღებავის ნაშთები. გარდა ამისა, ნამოსახლარზე გამოვლინდა კაჟისა და ობსიდიანის ნამგლის ჩასართები, ძვლის თოხი, სადგისი და სახვრეტები, თიხისაგან დამზადებული ცხვრისა და ადამიანების პატარა ქანდაკებები, ლითონის სატეხი, ხიშტის მაგვარი იარაღი, ანკესი და სხვა. მრავალფეროვანი კერამიკული ნაწარმი წარმოდგენილია საკულტო დანიშნულების ჭურჭლით, თიხის ღრუქუსლიანი ლარნაკებითა და სხვა. გათხრებით დადგინდა, რომ ნამოსახლარი შედგებოდა საცხოვრებელი ნახევარმიწური, საკულტო, სამეურნეო, სანაგვე და სანაცრე დანიშნულების ორმოების ერთობლიობისაგან.
არქეოლოგიური მასალა ინახება არქეოლოგიური კვლევის ცენტრის დუშეთის არქეოლოგიურ ბაზასა და საქართველოს სახელმწიფო მუზეუმში.
ლიტერატურა
დუშეთის მუნიციპალიტეტის არქეოლოგიური ძეგლები
ორმჭრელიანი ჩანთოსნები

ორმჭრელიანი ჩანთოსნები, მეხეური ჩანთოსნები — ძუძუმწოვარი ცხოველების რიგი. მოიცავს 110-135 სახეობას. ადრე იგი ჩანთოსნების ჯგუფს წარმოადგენდა, რომელსაც ქვერიგად გამოყოფდნენ. ითვლებოდა ზეოჯახადაც. სახელწოდება „ორმჭრელიანი ჩანთოსნები“ აღარ იხმარებოდა.
ლიტერატურა
სქოლიო
ძუძუმწოვრები
ნოვიალი

ნოვიალი (Nov-ახალი, I.A.L-international auxiliary language) — ხელოვნური ენა, რომელიც შექმნილია დანიელი ლინგვისტის ოტო ესპერსენის მიერ 1928 წელს. იდეის თანახმად, უნდა ყოფილიყო საერთაშორისო დამხმარე ენა ეროვნებათაშორის საკომუნიკაციოდ. სიტყვების დიდი ნაწილი წარმოებულია რომანული და გერმანიკული ენებიდან, გრამატიკა დაფუძნებულია ინგლისური ენაზე. 1930 წელს იქნა შემოთავაზებული ნოვიალის ლექსიკონი (Novial Lexike). ოტო ესპერსენი ფლობდა იდო ენას, რომელიც თავის მხრივ, წარმოადგენდა ესპერანტოს რეფორმირების ერთ-ერთ ფორმას. ნოვიალშიც თვალშისაცემია იდოსა და ესპერანტოს გავლენა.
არსებობს ვიკიპედია ნოვიალზე.
ანბანი
ნოვიალი იყენებს ლათინურ ანბანს.
მსგავსება/კავშირი სხვა ენებთან
მას შემდეგ რაც ლუდვიგ ლაზარ ზამენჰოფმა წარმოადგინა ხელოვნური ენა ესპერანტო (1887). ენამ ჰპოვა დიდი პოპულარობა და შესძინა ბევრი მიმდევარი, მისი იდეა იყო საერთაშორისო ნეიტრალური ენის შექმა, რომელიც არ იქნებოდა ერც ერთი ერის კუთვნილება და იქნებოდა მარტივი სასწავლი. ზოგიერთის აზრით ესპერანტოს ჰქონდა ნაკლოვანებები, ენის სწავლის სირთულესთან დაკავშირებით, რომ შესაძებელი იყო შესწავლის უფრო გაიოლება, მოქნა, ბუნებრივ ენასთან მეტად მიახლოვება. ძირითადად მსგავსმა აზრებმა მისცეს ბიძგი ესპერანტოს რეფორმირების დაწყებას (ასეთ ენებს უწოდებენ ესპერანტიდოებს. იდო ესპერანტოზე ნიშნავს შვილს), მართლაც წარმოდგენილ იქნა რეფორმირებული ესპერანტოს სხვადასხვა ფორმა (იდო, მუნდოლინცო (პირველი რეფორმირებული ესპერანტო), უნივერსალი, ესპერანტო, Arcaicam Esperantom) შემდგომშიც, ვერცერთმა მათგანმა ვერ მიაღწია ისეთ წარმატებას, როგორიც წილად ხვდა ესპერანტოს.
ნოვიალი არ წარმოადგენს ესპერანტიდოს, თუმცა მასში გამოყენებულია იდოს ელემენტები. ოტო ესპენსერი იყო იმ ჯგუფში(ფრანგ : Délégation pour l'Adoption d'une Langue Auxiliaire Internationale) რომელმაც შექმა იდო 1907 წელს.
ქვემოთ, ნიმუშად წარმოდეგენილია მამაო ჩვენო ოთხ (ნოვიალზე, ესპერანტოზე, იდოზე და ლათინურზე) ენაზე.
რესურსები ინტერნეტში
(mul) Esperantomondo - Esperanto portalo kaj koresponda servo
Борис Колкер. Учебник языка эсперанто. Основной курс
http://www.blahedo.org/novial/nl.html
http://www.omniglot.com/writing/novial.htm
http://www.feedbooks.com/userbook/14934
ხელოვნური ენები
საერთაშორისო ენები
ენები
პავლოვსკის მარიამ მაგდალინელის ეკლესია

პავლოვსკის მარიამ მაგდალინელის ეკლესია — მოქმედი მართლმადიდებლური ტაძარი პავლოვსკში, სანქტ-პეტერბურგი. ეკლესია აგებულია 1781-1784 წლებში. ეკლესია არის პირველი ქვის შენობა ქალაქში.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს სანქტ-პეტერბურგის ეპარქიას. ტაძრის წინამძღვარია დანიელ რანე.
ისტორია
ეკლესიის მშენებლობა დაიწყეს 1781 წლის მაისში, მისი საფუძვლის ჩაყრაში მონაწილეობდა დიდი თავადი პავლე პეტრეს ძე ოჯახით. ტაძრის მშენებლობა მიმდინარეობდა იმპერატრიცა მარია თევდორეს ასულის ფინანსებით.
პროექტის ავტორი იყო ჯაკომო კვარნეგი. ქვის ყველა სამუშაოები დასრულდა 1781 წლის 23 სექტემბერს, ხოლო ტაძრის კურთხევა შედგა 1784 წლის 17 სექტემბერს მიტროპოლიტ გავრილ პეტროვის მიერ მარიამ მაგდალინელის სახელზე.
ეკლესია ითვლებოდა სასახლის კარის საზაფხულო ეკლესიად, თუმცა პრაქტიკულად იგი საეპარქიო იყო.
1932 წლის 10 ივნისს ეკლესია დახურეს, მის შენობაში დიდ სამამულო ომამდე განთავსებული იყო ფეხსაცმლის ფაბრიკა „სპარტაკი“. ოკუპაციის პერიოდში კი სახელოსნოდ გადააკეთეს.
ომის შემდეგ აქ განათავსეს ფაბრიკა „ტომჩეხი“, ხოლო 1956 წლიდან — ფაბრიკა „მეტალსათამაშო“.
1960 წლიდან შენობა სახელმწიფო დაცვის ქვეშაა, ხოლო 1995 წლიდან შეტანილია ფედერალური მნიშვნელობის არქიტექტურის ძეგლების სიაში.
1995 წელს ეკლესია დაუბრუნდა რუსეთის მართლმადიდებელ ეკლესიას და მიაწერეს ნიკოლოზ საკვირველთმოქმედის ტაძარს.
ეკლესიის აღდგენითი სამუშაოები დაიწყო 1998 წელს. ტაძრის ხელახლა კურთხევა შედგა 1999 წელს. ეკლესიის რემონტი დასრულდა 2000 წელს, ხოლო 2002 წელს დაამონტაჟეს ახალი კანკელი.
ტაძრის სიგრძეა 21 მეტრი, სიგანე — 10,5 მეტრი, ხოლო სიმაღლე — 19 მეტრი.
ლიტერატურა
Семевский М. И. Павловск: Очерк истории и описание 1777—1877 гг. — СПб., 1877. — С. 23, 42, 242, 295.
Историко-статистические сведения о Санкт-Петербургской епархии. — СПб., 1884. — Т. VIII. — С. 367—373.
Мещанинов М. Ю. Храмы Царского Села, Павловска и их ближайших окрестностей: Краткий исторический справочник. — 2-е, испр. и доп. — СПб.: Genio Loci, 2007. — С. 272—281. — ISBN 5-9900655-3-1.
რესურსები ინტერნეტში
Народный каталог Православной архитектуры
Храм святой равноапостольной Марии Магдалины в Павловске на сайте «Глобус Санкт-Петербургской епархии»
სანქტ-პეტერბურგის ტაძრები
სანქტ-პეტერბურგის კულტურული მემკვიდრეობის ფედერალური ობიექტები
მორონა-სანტიაგოს პროვინცია

მორონა-სანტიაგოს პროვინცია
მორონა-სანტიაგო – პროვინცია ეკვადორში, მდებარეობს ქვეყნის აღმოსავლეთ ნაწილში. ფართობი 23 875 კმ². მოსახლეობა – 147 866 კაცი. დედაქალაქი – მაკასი. პროვინცია დაყოფილია 12 კანტონად.
იხილეთ აგრეთვე
ეკვადორის პროვინციები
რესურსები ინტერნეტში
Gobierno Provincial de Morona Santiago
Gobierno Provincial de Morona Santiago
Actividades de La Capital de Morona Santiago
ეკვადორის პროვინციები
ესკორკა

ესკორკა — მუნიციპალიტეტი ესპანეთში, შედის ბალეარის კუნძულების ავტონომიური გაერთიანების სიერა-დე-ტრამონტანის კომარკაში, მდებარეობს კუნძულ მალიორკაზე. ფართობი — 139,39 კმ². მოსახლეობა — 212 კაცი (2020 წ.).
იხილეთ აგრეთვე
ბალეარის კუნძულების მუნიციპალიტეტები
რესურსები ინტერნეტში
ესკორკის მუნიციპალიტეტის ოფიციალური საიტი
სქოლიო
ბალეარის კუნძულების მუნიციპალიტეტები
ტერი გარი

ტერი გარი (დ. 11 დეკემბერი 1947, ლეიკვუდი) — ამერიკელი მსახიობი და მოცეკვავე. მიღებული აქვს ოსკარის ერთი ნომინაცია.
ფილმოგრაფია
რესურსები ინტერნეტში
"The Films of Teri Garr, movie clip compilation
ამერიკელი მსახიობები
დაბადებული 1947
დაბადებული 11 დეკემბერი
XX საუკუნის ამერიკელი ქალი მსახიობები
ბამპი ჯონსონი

ბამპი ჯონსონი
ელსუორთ რეიმონდი, ცნობილი როგორც ბამპი ჯონსონი (დ. 31 ოქტომბერი, 1905 – გ. 7 ივლისი, 1968) — ამერიკელი კრიმინალური ავტორიტეტი ქალაქ ნიუ-იორკში, ჰარლემში. მის კრიმინალურ კარიერაზე 2019 წელს გადაიღეს სერიალი სახელად „ჰარლემის ნათლია“, სადაც ბამპი ჯონსონის როლს ასრულებს მსახიობი ფორესტ უიტეკერი.
მისი კრიმინალური საქმიანობა სამ ათწლეულს გაგრძელდა, 1930-იანი წლების დასაწყისიდან გარდაცვალებამდე, 1968 წლამდე. ის თავისი ეპოქის ერთ-ერთი პირველი აფროამერიკელი იყო, რომელიც მილიონერი გახდა. თავისი სიცოცხლის 62 წლიდან 30-ზე ოდნავ მეტი გისოსებს მიღმა გაატარა. ციხეში ყოფნის დროს გაიტაცა ლექსების წერამ, ისტორიისა და ფილოსოფიის შესწავლამ. მან მოახერხა კიდეც, რომ მისი რამდენიმე ლექსი სიკვდილის შემდეგ გამოქვეყნებულიყო. გარდაიცვალა გულის შეტევით. დაკრძალულია ვუდლოუნის სასაფლაოზე.
რესურსები ინტერნეტში
Harlem Godfather: The Rap on My Husband, Ellsworth "Bumpy" Johnson - by Mayme Hatcher Johnson
Infinite MagaZine Documentary
სქოლიო
დაბადებული 1905
გარდაცვლილი 1968
დაბადებული 31 ოქტომბერი
გარდაცვლილი 7 ივლისი
ამერიკელი კრიმინალები
Cerapachys binodis

Cerapachys binodis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს..
სქოლიო
ჭიანჭველები
ლუი ანდერსონი

ლუი ანდერსონი (დ. 24 მარტი, 1953, სენტ-პოლი — გ. 21 იანვარი, 2022, ლას-ვეგასი) — ამერიკელი მსახიობი, კომიკოსი, ცნობილია თავისი ავტობიოგრაფიული ანიმაციური სერიალით „ცხოვრება ლუისთან ერთად“.
ბიოგრაფია
ლუი ანდერსონი დაიბადა სენტ-პოლში (მინესოტა) და იყო თერთმეტშვილიანი ოჯახის მეათე შვილი. ლუი იზრდებოდა ქალაქ მადისონში (უისკონსინი). 1989 წელს დაქორწინდა თავის სკოლის მეგობარზე, მაგრამ ეს ქორწინება სულ 4 კვირა გაგრძელდა.
2022 წლის 18 იანვარს ლას-ვეგასის საავადმყოფოში მოათავსეს დიფუზური B-უჯრედოვანი ლიმფომის (კიბოს ერთ-ერთი სახეობის) დიაგნოზით. გარდაიცვალა 21 იანვარის, 68 წლის ასაკში.
კარიერა
ლუი ანდერსონი XX საუკუნის 80-იანი წლებიდან ჩნდებოდა ამერიკულ კომედიურ შოუებში. მისი გამოსვლები დიდი პოპულარობით სარგებლობა სტენდაპის სტილის იუმორის მოყვარულთა შორის.
1986 წელს ბრონსონ პინჩოტთან ერთად მონაწილეობა მიიღო სერიალ „Perfect Strangers“-ის საპილოტე გამოშვებაში, რომელიც გადაიღეს სატელევიზიო ქსელისთვის „ABC“. შემდგომში ანდერსონი მარკ ლინ-ბეიკერმა ჩაანაცვლა.
1995 წელს ანდერსონმა „Fox“-ისთვის შექმნა ანიმაციური სერიალი „ცხოვრება ლუისთან ერთად“, რომელიც გადაიცემოდა შაბათობით დილის ეთერში. სერიალი დაფუძნებულია ლუი ანდერსონის ბავშვობის მოგონებებზე, 10 და-ძმასთან, გულკეთილ დედასთან და მოუხეშო ხასიათის, მაგრამ არანაკლებ გულკეთილ მამასთან ერთად. ანდერსონი ასევე დეტალურად იხსენებს თავის მძიმე ბავშვობას, რომელიც დაკავშირებულია მის ჭარბ წონასთან. „Fox“-ის ეთერში ტრიუმფთან ერთად სერიალმა „ცხოვრება ლუისთან ერთად“ ემის 2 ჯილდო მოიპოვა.
ლუი ანდერსონი ათწლეულების განმავლობაში მრავალ სატელევიზიო გადაცემაშიც იღებდა მონაწილეობას და ცნობილი შოუს, სახელად „Family Feud“, წამყვანიც იყო 1999-2002 წლებში. ასევე ჰქონდა საკუთარი სიტკომი. 2016 წლიდან იგი მონაწილეობდა სერიალ „Baskets“-ში, სადაც ქალის როლი ისე შთამბეჭდავად შეასრულა, რომ ემის ჯილდო დაიმსახურა.
რესურსები ინტერნეტში
ოფოციალური საიტი
ვიდეო ComediansUSA-დან
სქოლიო
დაბადებული 24 მარტი
დაბადებული 1953
გარდაცვლილი 21 იანვარი
გარდაცვლილი 2022
XX საუკუნის ამერიკელი მამაკაცი მსახიობები
XXI საუკუნის ამერიკელი მამაკაცი მსახიობები
XX საუკუნის ამერიკელი კომიკოსები
XXI საუკუნის ამერიკელი კომიკოსები
ამერიკელი მამაკაცი ტელემსახიობები
ამერიკელი მამაკაცი გამხმოვანებლები
შანხაის თანამშრომლობის ორგანიზაცია

შანხაის თანამშრომლობის ორგანიზაცია ((ШОС)) — რეგიონული საერთაშორისო ორგანიზაცია, რომელიც დაარსდა 2001 წლის 15 ივნისს ჩინეთის, რუსეთის, ყაზახეთის, ტაჯიკეთის, ყირგიზეთისა და უზბეკეთის ქვეყნების ლიდერების მიერ. ზემოთ ნახსენები ქვეყნებიდან ყველა უზბეკეთის გამოკლებით „შანხაის ხუთიანის“ წევრი ქვეყნები იყვნენ, ორგანიზაცია 1996-1997 წლებში დაარსდა ყაზახეთის, ყირგიზეთის, ჩინეთის, რუსეთისა და ტაჯიკეთის შეთანხმების საფუძველზე და იგი ითვალისწინებდა სამხედრო სფეროში ნდობის განმტკიცებასა და რაიონის საზღვრებს შორის არსებული სამხედრო ძალების შემცირებას.
შთო-ში შემავალი ქვეყნების საერთო ფართობი 30 მლნ კმ²-ია, მათ შორის ევრაზიის 60%. მოასახლეობის საერთო რაოდენობა კი 1 455 მილიონ ადამიანს შეადგენს(2007).
ორგანიზაცია არც სამხედრო ბლოკს (როგორც, მაგალითად: ნატო) და არც რაიმე სახის უსაფრთხოების ღია რეგულარულ სათათბიროს (როგორც, მაგალითად:ასეანი) წარმოადგენს. შთო-ს მთავარი მიზანი გაერთიანებულ ქვეყნებს შორის სტაბილურობისა და უსაფრთხოების განმტკიცებაა, ფართო გაგებით, ბრძოლა ტერორიზმთან, სეპარატიზმთან, ექსტრემიზმთან, ასევე ეკონომიკური თანამშრომბლობის განვითარება, ენერგეტიკული, სამეცნიერო და კულტურული ურთიერთთანამშრომლობა.
რესურსები ინტერნეტში
ოფიციალური საიტი
საერთაშორისო ორგანიზაციები
Carlos Fermín Fitzcarrald Province

Carlos Fermín Fitzcarrald Province
The Carlos Fermín Fitzcarrald Province is one of 20 provinces of the Ancash Region of Peru. It is named after Carlos Fermín Fitzcarrald, the rubber tycoon whose life served as an inspiration behind the 1982 film Fitzcarraldo.
Geography
One of the highest peaks of the province is Atuq Yakunan at approximately . Other mountains are listed below:
The Yana Mayu ("black river") flows along the northern border of the province.
Political division
Carlos Fermín Fitzcarrald is divided into 3 districts, which are:
Ethnic groups
The people in the province are mainly indigenous citizens of Quechua descent. Quechua is the language which the majority of the population (90.87%) learnt to speak in childhood, 8.65% of the residents started speaking using the Spanish language (2007 Peru Census).
See also
Maray Qalla
Wachuqucha
Sources
Provinces of the Ancash Region
Lasioglossum arabs

Lasioglossum arabs — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1907 წელს.
იხილეთ აგრეთვე
Lasioglossum-ის სახეობების სია
სქოლიო
arabs
ჟაბოტი

ჟაბოტი — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 560 მეტრზე. მიეკუთვნება ჩრდილოეთ პიუნეირუ-პარანაენსის მეზორეგიონს. შედის ეკონომიკურ-სტატისტიკურ მიკრორეგიონ იბაიტის შემადგენლობაში.
2010 წლის მონაცემებით, მოსახლეობა 4 902 ადამიანს შეადგენდა, მოსახლეობის სიმჭიდროვე 35.2 კმ²-ზე. ფართობი 139 277 კმ²-ია.
იხილეთ აგრეთვე
პარანა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პარანის შტატის მუნიციპალიტეტები
Escape from the Studio '06

Escape from the Studio '06 იყო ამერიკული მძიმე მეტალ ჯგუფ მეტალიკის 2006 წელს გამართული საკონცერტო ტურნე. იგი ჩატარდა მათი მეცხრე, მაშინ ჯერ კიდევ უსათაურო სტუდიური ალბომის, Death Magnetic, მხარდასაჭერად, რომელიც გამოვიდა 2008 წლის 9 სექტემბერს.
წინა ტურნეზე ლარსმა აღნიშნა, რომ მომდევნო ტურნეზე, სავარაუდოდ, შეასრულებდნენ ახალ სიმღერებსაც. 2006 წლის 6 ივნისს ბერლინში ჩატარებული შოუ მეტალიკამ გახსნა სიმღერით ჯერ არ გამოსული ალბომიდან, დროებითი სახელწოდებით The New Song, რომელიც დაახლოებით რვა წუთს გრძელდებოდა. მას ფანებმა Death Is Not the End უწოდეს, სიმღერაში ამ ფრაზის ხშირი გამეორების გამო, თუმცა ჯგუფს სახელწოდების შესახებ არაფერი უთქვამს. ტექსტი, როგორ ჩანს, ეხებოდა რეინკარნაციას, ან, ჯეიმზის „ხელახლა დაბადებას“, გათავისუფლებას ალკოჰოლზე დამოკიდებულებისგან.
12 აგვისტოს ტოკიოში შეასრულეს კიდევ ერთი ახალი სიმღერა The Other New Song. ეს სიმღერა ბევრად მოკლე იყო წინაზე და სულ სამ წუთს აღწევდა. ფანების რეაქცია არაერთგვაროვანი იყო. ზოგიერთის აზრით, იგრძნობოდა პანკის პიონერების, ჯგუფის The Misfits, დიდი გავლენა. თუ მეორე სიმღერა ბევრი ასპექტით არ შეესაბამებოდა ჯგუფის სტილს, პირველი სიმღერის ფრაგმენტები აისახა ახალ ალბომში, კონკრეტულად კი კომპოზიციაში The End of the Line.
ტურნეზე პირველად ჯგუფის ისტორიაში შესრულდა ალბომი Master of Puppets სრულად, თანამიმდევრობის დაცვით, ამ ალბომის გამოსვლის 20 წლისთავთან დაკავშირებით. ამ ალბომიდან ცოცხლად იშვიათად შესრულებული ინსტრუმენტალი Orion მიეძღვნა მისი პირველადი ავტორის, კლიფ ბარტონის ხსოვნას.
ტურნეს ლოგო
წარწერა „Metallica“ ლოგოზე შედგენილია მეტალიკის რამდენიმე ალბომისა და სინგლისგან, ამოჭრისა და ჩასმის მეთოდით:
M ალბომიდან Ride the Lightning.
E ალბომიდან Garage Inc..
T ალბომიდან Load (უფრო მუქია, ვიდრე ეს Load-ზე იყო).
პირველი A ალბომიდან ...And Justice for All.
პირველი L ალბომიდან Live Shit: Binge & Purge.
მეორე L ...And Justice for All დროის სინგლიდან (მაისურიდან) One.
I ვიდეო-ალბომიდან Cunning Stunts.
C ალბომიდან Kill 'Em All.
მეორე A ალბომიდან St. Anger.
სიმღერების სია
(აღებულია 2006 წლის 18 მარტის შოუდან სამხრეთ აფრიკაში)
Creeping Death
Fuel
Harvester of Sorrow
Welcome Home (Sanitarium)
For Whom the Bell Tolls
St. Anger
King Nothing
I Disappear
Wherever I May Roam
Fade to Black
Battery
Sad but True
Nothing Else Matters
Master of Puppets
One
Enter Sandman
Seek & Destroy
პერსონალი
ჯეიმზ ჰეტფილდი — წამყვანი ვოკალი, რიტმული გიტარა;
კირკ ჰემეტი — წამყვანი გიტარა, დამატებითი ვოკალი;
ლარს ულრიხი — დასარტყმელი საკრავები;
რობერტ ტრუჰილო — ბას-გიტარა, დამატებითი ვოკალი.
რესურსები ინტერნეტში
მეტალიკის ოფიციალური საიტი
MetOnTour.com
LiveMetallica.com
სქოლიო
მეტალიკის ტურნეები
2006 წლის საკონცერტო ტურნეები
ცინ შიხუანდი

ცინ შიხუანდი (დ. ძვ. წ. 259 — გ. ძვ. წ. 210) — ცინის სამეფოს მმართველი (ძვ. წ. 246 წლიდან), რომელმაც დაასრულა მრავალსაუკუნოვანი მეომარ სამეფოთა ეპოქა. ძვ. წ. 221 წლისთვის დაამყარა მმართველობა შუა ჩინეთის მთელ ტერიტორიაზე და შევიდა ისტორიაში როგორც პირველი ჩინური ცენტრალიზებული სახელმწიფოს შემქმნელი. მის მიერ დაფუძნებული ცინის დინასტია, რომელიც მიზნად ისახავდა ჩინეთის ათი ათასი წლის განმავლობაში მართვას, ჩამოგდებული იქნა რამდენიმე წელიწადში მისი სიკვდილიდან.
ცინ შიხუანდი დღემდე რჩება ერთ-ერთ დისკუსიურ ფიგურად ჩინეთის ისტორიაში. ჩინეთის გაერთიანების შემდეგ მან და მისი უახლოესმა მრჩეველმა ლი შიმ გაატარეს ეკონომიკური და პოლიტიკური რეფორმები. მან წამოიწყო ისეთი გიგანტური პროექტები, როგორებიცაა ჩინეთის დიდი კედელი, ჩინეთის პირველი იმპერატორის მავზოლეუმი, გზების სისტემა და ტერაკოტის არმია. ამავდროულად მან დაწვა უამრავი მწიგნობარი და სხვადასხვა წიგნი.
რესურსები ინტერნეტში
ცინ შიხუანგი მავზოლეუმი
სქოლიო
ჩინეთის ისტორია
ჩინეთის იმპერატორები
დაბადებული ძვ. წ. 259
გარდაცვლილი ძვ. წ. 210
ცინი
გიგოლაანის ეკლესიის ნანგრევი

გიგოლაანის ეკლესიის ნანგრევი — არქიტექტურული ძეგლი, საკულტო ნაგებობა, გორის მუნიციპალიტეტის სოფ. გიგოლაანში, მიდამოები, ტყეში.
ეკლესია ნაგებია რიყის ქვით; ალაგ-ალაგ ფლეთილი ქვაც არის გამოყენებული. ეკლესია გეგმით სწორკუთხედს წარმოადგენს, აღმოსავლეთით ნახევარწრიული აბსიდით, რომლის სამხრეთი მხარე ოდნავ დეფორმირებულია. შემორჩენილია აბსიდის ჩრდილოეთი მხარე. შეიმჩნევა ნიშის კვალი.
კედლები შემორჩენილია დაახლოებით 1-2 მეტრის სიმაღლეზე, შესასვლელი არ იკითხება. მიწის დონე აწეულია. ტერიტორიაზე ყრია ჩამონაშალი ქვის გროვა.
ლიტერატურა
შიდა, ქართლი, პატარა და დიდი ლიახვის ხეობების არქიტექტურული მემკვიდრეობა, ტ. I, თბ., 2002, გვ., 45
გორის მუნიციპალიტეტის ტაძრები
სანდრა (მომღერალი)

სანდრა (მომღერალი)
სანდრა ენ ლაუერი, უფრო მეტად ცნობილი ფსევდონიმით სანდრა (დ. 18 მაისი, 1962) — გერმანელი პოპ-მომღერალი, უფრო მეტად პოპულარული 1980-იან წლებში და 1990-იანების დასაწყისში. ცნობილია მთელი რიგი ევროპაში წარმატებული ჰიტ-სინგლებით, რომლებიც დაიწერა მის ყოფილ მეუღლე მიხაელ კრეტუსთან, მათ შორის სიმღერებით „(I'll Never Be) Maria Magdalena“ (1985), „In the Heat of the Night“ (1985), „Everlasting Love“ (1987), „Secret Land“ (1988), „Hiroshima“ (1990) და „Don't Be Aggressive“ (1992).
დისკოგრაფია
The Long Play (1985)
Mirrors (1986)
Into a Secret Land (1988)
Paintings in Yellow (1990)
Close to Seven (1992)
Fading Shades (1995)
The Wheel of Time (2002)
The Art of Love (2007)
Back to Life (2009)
Stay in Touch (2012)
რესურსები ინტერნეტში
ოფიციალური საიტი რუსეთსა და სხვა პოსტ-საბჭოთა ქვეყნებში
ოფიციალური გვერდი Facebook-ზე
ოფიციალური გვერდი YouTube-ზე
დაბადებული 18 მაისი
დაბადებული 1962
Echo-ს გამარჯვებულები
ენიგმას წევრები
ევროდისკო მუსიკოსები
გერმანელი პოპ-მომღერლები
Virgin Records-ის შემსრულებლები
მოსკოვის წმინდა ნიკოლოზის ტაძარი (პიჟა)

მოსკოვის წმინდა ნიკოლოზის ტაძარი (პიჟა)
მოსკოვის წმინდა ნიკოლოზის ტაძარი — მართლმადიდებლური ტაძარი მოსკოვში. ტაძარი დაარსებულია XVI საუკუნეში. მდებარეობს მოსკოვის ცენტრალური ადმინისტრაციული ოლქის ზამოსკვორეჩიეს რაიონში, დიდი და პატარა ორდინკის ქუჩებს შორის. მის მახლობლად აგებულია ეკლესიის მსახურთა სახლი, რომელიც არის XIX საუკუნის არქიტექტურული ძეგლი და მისი ავტორია არქიტექტორი ალექსანდრე ნიკიფოროვი.
ეკლესია აგებულია 1657-1672 წლებში. ტაძრის მთავარი საკურთხეველი ნაკურთხია ნიკოლოზ საკვირველთმოქმედის სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
ხის ეკლესია დღევანდელი ტაძრის ადგილზე ააშენეს არაუგვიანეს 1593 წლისა, სავარაუდოდ სტრელცების სლობოდის დაარსების პარალელურად. XVII საუკუნის მეორე ნახევარში სტრელცების პოლკს ხელმძღვანელობდა ბოგდან პიჟოვი, რომლის სახელიც ეწოდა ადგილს, ტაძარს და პიჟევის შესახვევს. ხარების ეკლესიის ძირითადი ნაწილის მშენებლობა თარიღდება 1672 წლით (სხვა წყაოების მიხედვით 1657 წელი). 1691 წელს მიაშენეს ეგვტერები ანტონია და თეოდოსია პეჩორელების და ნიკოლოზ სავირველთმოქმედის სახელზე, სწორედ ამის შემდეგ ტაძარს წმინდა ნიკოლოზის სახელი ეწოდა. 1812 წელს ნაპოლეონის არმიის შეჭრის შემდეგ ტაძარი ძლიერ დაზიანდა. ტაძრის აღდგენა დაიწყო 1848 წლიდან ვაჭარ ლიამინების ფინანსური მხარდაჭერით.
საბჭოთა ხელისუფლებამ ტაძარი დახურა 1934 წელს, ტაძრის უკანასკნელი წინამძღვარი იყო გავრილ (ოგოშკინი). რუსეთის მართლმადიდებელ ეკლესიას ტაძარი დაუბრუნდა 1990 წელს, ღვთისმსახურება კი აღსდგა 1991 წელს. კანკელები თანამედროვე ნამუშევარია, მისი ავტორია ი. კლიმენკო. ნიკოლოზ საკვირველთმოქმედის ეგვტერში არსებული მოხატულობა არის XIX საუკუნისა, მისი ავტორი კი არის ა. სოკოლოვი.
არქიტექტურა
წმინდა ნიკოლოზის ტაძრის განსაკუთრებული არქიტექტურული დამახასიათებელი ნიშანია ის, რომ ჩრდილო-აღმოსავლეთ და სამხრეთ-აღმოსავლეთ კუთხეში მდებარე ეგვტერებს აქვთ კუბის ფორმა.
რესურსები ინტერნეტში
Официальный сайт Храма
Об о. Гаврииле (Игошкине)
Никольская церковь на sobory.ru
Никольская церковь на russian-church.ru
მოსკოვის კულტურული მემკვიდრეობის ფედერალური ობიექტები
მოსკოვის ტაძრები
რუსეთის კულტურული მემკვიდრეობის ძეგლები მოსკოვში
ჯერი გოლდსმითი

ჯერი გოლდსმითი
ჯერი გოლდსმიტი (დ. 10 თებერვალი, 1929 — გ. 21 ივლისი, 2004) — ამერიკელი კინო-კომპოზიტორი. მოგებული აქვს ოთხი ემის პრემია და ერთი ოსკარი ფილმისათვის „ომენი“ (1977). ოსკარის პრემიაზე ის სულ ჩვიდმეტჯერ იყო წარდგენილი. მუსიკას ძირითადად წერდა მხატვრული ფილმებისათვის.
რესურსები ინტერნეტში
ჯერი გოლდსმიტის ფან-საიტი
ამერიკელი კომპოზიტორები
დაბადებული 10 თებერვალი
დაბადებული 1929
გარდაცვლილი 21 ივლისი
გარდაცვლილი 2004
რუსუდანი (გიორგი III-ის ასული)

რუსუდანი (გიორგი III-ის ასული)
რუსუდანი (დ. 1158/1160) — საქართველოს მეფის, გიორგი III-ისა და ბურდუხანის უმცროსი ქალიშვილი, თამარ მეფის და.
1180 წლისთვის რუსუდანი ცოლად შეირთო მანუელ კომნენოსმა, ბიზანტიის იმპერატორის, ანდრონიკე I-ის ვაჟმა. მათ ორი ვაჟი ეყოლათ: ალექსი და დავით კომნენოსი.
1185 წელს, როდესაც ანდრონიკე I კომნენოსი ტახტიდან ჩამოაგდეს და მოკლეს, სავარაუდოდ, ამ დროს დააბრმავეს და შემდეგ მოკლეს რუსუდანის მეუღლეც. 1186 წელს დედოფალმა დატოვა კონსტანტინოპოლი და თავის ორ ვაჟთან ერთად საქართველოში ჩამოვიდა, სადაც უკვე მისი და, თამარი, მეფობდა.
მეოთხე ჯვაროსნული ლაშქრობის დროს კონსტანტინოპოლში ქაოსი სუფევდა და თამარმა გამოიყენა ეს სიტუაცია. მან დაიკავა პონტოს პროვინცია, დალაშქრა რამდენიმე სხვა ქალაქი და თავის დისშვილებს გადასცა. ასე წარმოიშვა ტრაპიზონის იმპერია, რომელსაც ალექსი ჩაუდგა სათავეში. სწორედ საქართველოსთან კავშირმა გაახანგრძლივა იმპერიის სახელმწიფოებრიობა.
ლიტერატურა
C. Toumanoff, "On the relationship between the founder of the Empire of Trebizond and the Georgian Queen Thamar" in Speculum vol. 15 (1940) pp. 299–312
, especially vol. 2 p. 515 note 24
The Oxford Dictionary of Byzantium, Vol. 1, NY-Oxford, 1991, p. 63
ტრაპიზონის იმპერიის ადამიანები
საქართველოს სამეფოს ბაგრატიონები
გუს ჰიდინკი

გუს ჰიდინკი (დ. 8 ნოემბერი, 1946) — ნიდერლანდელი მწვრთნელი და ყოფილი ფეხბურთელი. მან თავისი საფეხბურთო კარიერის დიდი ნაწილი ნიდერლანდებსა და აშშ-ში გაატარა. იგი ფეხბურთს 1982 წლამდე თამაშობდა ნახევარმცველის პოზიციაზე, ხოლო 1987 წლიდან კი სამწვრთნელო კარიერა დაიწყო. ამჟამად იგი ლონდონის ჩელსის უდგას სათავეში. სხვადასხვა დროს იგი თავჯკაცობდა ისეთ კლუბებსა და ნაკრებებს როგორებიცაა: რეალ მადრიდი, PSV, რუსეთის ეროვნული საფეხბურთო ნაკრები, სამხრეთ კორეის ეროვნული საფეხბურთო ნაკრები, ჩელსი და სხვა.
2002 წელს მან მოიგო ჟურნალი „World Soccer-ის“ ჯილდო ნომინაციაში - წლის საუკეთესო მწვრთნელი, რაც მან სამხრეთ კორეის ეროვნული ნაკრების მსოფლიო ჩემპიონატის ნახევარფინალში გაყვანით დაიმსახურა.
ნიდერლანდელი ფეხბურთელები
დაბადებული 1946
მადრიდის რეალის მწვრთნელები
ნიდერლანდელი ფეხბურთის მწვრთნელები
მაჰაჩყალის ანჟის მწვრთნელები
ეინდჰოვენის პსვ-ს ფეხბურთელები
ჩელსის მწვრთნელები
დაბადებული 8 ნოემბერი
უკანამხარი

უკანამხარი — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, ფასანაურის თემში. მდებარეობს ალევის ქედის სამხრეთ კალთაზე, მდინარე ხანდოსხევის ზემოთში. ზღვის დონიდან 1440 მ. დუშეთიდან 56 კმ.
დემოგრაფია
2014 წლის აღწერის მონაცემებით სოფელში ცხოვრობს 23 ადამიანი.
ლიტერატურა
სქოლიო
დუშეთის მუნიციპალიტეტის სოფლები